Bojan Krkić

Bojan Krkić Pérez eli Bojan (, s. 28. elokuuta 1990 Linyola, Katalonia, Espanja) on uransa päättänyt entinen espanjalais-serbialainen jalkapalloilija, pelipaikaltaan hyökkääjä.

 Tausta 

Bojanin serbialainen isä Bojan Krkić vanhempi on entinen jalkapalloilija, joka pelasi 1980-luvulla belgradilaisen Crvena zvezdan riveissä, ja on sittemmin toiminut Barcelonan kykyjenetsijänä. Äiti Maria Lluïsa Pérez on kotoisin Espanjan Kataloniasta, jossa Bojan itsekin syntyi.Bojan bidding for greatness 5.3.2007. UEFA. Viitattu 5.8.2007.El futuro se llama Bojan  Público.es. Viitattu 8.6.2008. Idolikseen Bojan ilmoittaa Barcelonassa myös aikanaan pelanneen Patrick Kluivertin.

 Ura 

 FC Barcelona 

Bojan liittyi Barcelonan junioreihin vuonna 1999. Hän kävi läpi seuran juniorijoukkueet Benjamí-ikäluokasta Juvenil-ikäluokkaan, ja teki pelaamissaan virallisissa otteluissa yli 800 maalia.Bojan, especialista en derbis FC Barcelona. Viitattu 8.6.2008. Kaudella 2006–2007 Bojan pelasi seuran B-joukkueessa Espanjan kolmanneksi korkeimmalla sarjatasolla Segunda División B:ssä. Ensiesiintymisensä Barcelonan edustusjoukkueessa Bojan teki 16-vuotiaana 25. huhtikuuta 2007 ystävyysottelussa egyptiläistä Al-Ahlyä vastaan ja onnistui heti maalinteossa.Two debuts to remember 25.4.2007. FC Barcelona. Viitattu 5.8.2007.

Kaudesta 2007–2008 lähtien Bojan kuului Barcelonan edustusjoukkueen kokoonpanoon. Pääsarjadebyyttinsä hän teki 16. syyskuuta 2007 Osasunaa vastaanFicha del jugador LFP. Viitattu 23.9.2007. ja kolme päivää myöhemmin hän debytoi myös Mestarien liigassa Lyonia vastaan.Messi drive takes Barça past Lyon 19.9.2007. UEFA. Viitattu 23.9.2007. 23. lokakuuta 2007 hänestä tuli 17 vuoden, yhden kuukauden ja 22 päivän iässä nuorin Barcelonan maalintekijä Espanjan pääsarjassa, kun hän onnistui maalinteossa Villarrealia vastaan.Krkic enters the record books  21.10.2007. FC Barcelona. Viitattu 30.1.2008. Ensimmäisellä kaudellaan Bojan pelasi 31 Espanjan pääsarjan ottelussa, joista 14:ssä hän oli avauskokoonpanossa, ja teki tulokkaalle erinomaisesti 10 maalia. 

Barcelonalla oli kesällä 2013 takaisinosto-oikeus Bojanista. Joukkue käytti option, mutta lainasi Bojanin Ajaxiin.

AS Roma

Heinäkuussa 2011 Bojan siirtyi italialaiseen AS Romaan noin 12 miljoonan euron siirtosummalla. Bojan sanoi, että lähtöön oli monta syytä, 
joihin kuului muun muassa hänen rajoitettu peliaikansa, Alexis Sánchezin saapuminen Barcelonaan, ja Bojanin entisen valmentajan Luis Enriquen
siirto Romaan. Bojan otti numerokseen Romassa 14. Barcelonalla on takaisin-osto-oikeus kesällä 2013 13 miljoonalla eurolla. Mikäli Barcelona käyttää takaisin-osto-optionsa on Romalla edelleen mahdollisuus pitää pelaaja, tällöin siirtosumma nousee 40 miljoonaan euroon. OFFICIAL: Bojan Krkic signs for AS Roma  22.7.2011. totalBarça. Viitattu 7.8.2011. Bojan pelasi vain yhden kauden Romassa, jonka jälkeen hänet lainattiin AC Milanille. Kauden 2013 loputtua Barcelona käytti mahdollisuuden ostaa Bojanin takaisin seuraan 13 miljoonalla eurolla.

AFC Ajax

Heinäkuussa 2013 Bojanin ilmoitettiin siirtyvän lainalle Hollannin pääsarjassa pelaavaan Ajaxiin kaudeksi 2013–2014. Ajaxissa hän pääsee pelaamaan ex-Barça-pelaajan Frank de Boerin alaisuuteen.

 Maajoukkueet 

Toukokuussa 2006 Bojan pelasi Espanjan joukkueessa alle 17-vuotiaiden Euroopan-mestaruuskilpailuissa Luxemburgissa ja sijoittui viidellä maalillaan turnauksen maalipörssin jaetulle kärkisijalle.Russia work hard for victory 1.1.2006. UEFA. Viitattu 5.8.2007. Helmi- ja maaliskuun vaihteessa 2007 hän pelasi Meridian Cupissa eurooppalaisista alle 18-vuotiaista pelaajista kootussa joukkueessa, joka voitti afrikkalaiset ikätoverinsa yhteismaalein 10–1.UEFA-CAF Meridian Cup 2007 UEFA. Viitattu 5.8.2007.

Toukokuussa 2007 Bojan kuului jälleen Espanjan kokoonpanoon alle 17-vuotiaiden Euroopan-mestaruuskilpailuissa, ja teki voittomaalin turnauksen loppuottelussa Englantia vastaan.Bojan strikes for Spanish success 1.1.2007. UEFA. Viitattu 5.8.2007. Elo–syyskuussa 2007 pelatuissa alle 17-vuotiaiden maailmanmestaruuskilpailuissa Bojan teki viidessä pelaamassaan ottelussa viisi maalia. Viimeisin maaleista syntyi välierässä Ghanaa vastaan, kun 1–1-tasatilanteessa olleen ottelun jatkoaikaa oli pelattu 26 minuuttia, ja vei Espanjan turnauksen loppuotteluun. Aivan ottelun viime hetkillä Bojanin saaman toisen keltaisen kortin ja sitä seuranneen ulosajon vuoksi hän joutui kuitenkin seuraamaan katsomosta, kun Espanja hävisi loppuottelussa Nigerialle.Spain tough it out to reach final  5.9.2007. FIFA. Viitattu 23.9.2007.

Espanjan A-maajoukkueen päävalmentaja Luis Aragonés valitsi Bojanin kokoonpanoonsa 6. helmikuuta 2008 Ranskaa vastaan pelattuun harjoitusotteluun, josta hän jäi kuitenkin sivuun sairastumisen vuoksi. Kentälle päästessään hän olisi rikkonut Ángel Zubietan yli 70 vuotta säilyneen ennätyksen (17 vuotta, yhdeksän kuukautta ja yhdeksän päivää) nuorimpana Espanjan maajoukkueessa esiintyneenä pelaajana.Bojan, Arbeloa, Navarro más... ¡Albelda! 1.2.2008. Marca. Viitattu 1.2.2008. Aragonés oli aikeissa valita Bojanin myös kesän 2008 EM-kilpailuihin, mutta keskusteluaan pelaajan sekä hänen perheensä ja seuransa kanssa hän päätti vielä säästää nuorukaista aikuisten arvoturnauksen mukanaan tuomilta paineilta.Luis Aragonés decide no llevar a Bojan AS. Viitattu 8.6.2008. Ensiesiintymisensä Bojan teki lopulta uuden valmentajan Vicente del Bosquen alaisuudessa MM-karsintaottelussa Armeniaa vastaan 10. syyskuuta 2008, 13 päivää 18-vuotissyntymäpäivänsä jälkeen.España aumenta su tesoro Marca. Viitattu 11.9.2008.

 Saavutukset 

Barcelona:
La Liga: 2008–2009, 2009–2010 ja 2010–2011
Espanjan Cup: 2008–2009
Supercopa de España: 2009 ja 2010
Mestareiden liiga: 2008–2009 ja 2010–2011

 Alle 17-vuotiaiden Euroopan-mestaruuspronssi: 2006
 Alle 17-vuotiaiden Euroopan-mestaruus: 2007
 Alle 17-vuotiaiden maailmanmestaruushopea: 2007
 Alle 17-vuotiaiden MM-kilpailuiden kolmanneksi paras pelaaja: 2007

 Lähteet 




 Viitteet 

 Aiheesta muualla 

 Bojan Barcelonan sivustolla  
 Bojan Football Database -sivustolla 

Luokka:Katalonialaiset jalkapalloilijat
Luokka:Espanjalaiset jalkapalloilijat
Luokka:Vuonna 1990 syntyneet
Luokka:Elävät henkilöt